**Padipadinöör**

***Virumaa****, Vanhoja tansseja polkkasta poloneesiin. Porvoo  ˃  Pill Luht, 1981.*

**Osavõtjad:** vaba arv tantsupaare.

**Lähteasend**: paarilised kodarjoonel kõrvuti, käed ühendatud eest-ristvõttes.

**Põhisammud:** vahetussammud ja kõnnisammud.

**A Vahetussamm, kõnnisamm**

1 Parema jalaga alustades tantsitakse üks vahetussamm ringjoonel vastupäeva, diagonaalselt ringist väljapoole.

2 Vasaku jalaga alustades tantsitakse üks vahetussamm ringjoonel vastupäeva, diagonaalselt ringi keskme suunas.

3-4 Parema jalaga alustades liigutakse nelja kõnnisammuga ringjoonel vastupäeva.

5-8 Korratakse taktide 1-4 tegevust.

**B Vahetussamm sangvõttes teineteise suunas, kohavahetus**

9 Paarilised pöörduvad kodarjoonel rinnati ja ühendavad paremad käed sangvõttes. Parema jalaga alustades tehakse üks vahetussamm teineteise suunas, seejuures võib paremat külge pisut ettepoole pöörata, jäädes samal ajal paarilisega rinnati.

10 Vasaku jalaga alustades tehakse üks vahetussamm teineteisest eemale.

11-12 Võtet vallandamata vahetavad paarilised nelja kõnnisammuga kohad, pöördumine päripäeva.

13-16 Paarilised ühendavad vasakud käed sangvõttes. Korratakse taktide 9-12 tegevust, kuid liikumist alustatakse vasaku jalaga ja kohavahetusel pöördutakse vastupäeva.